

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/20-01/06

URBROJ: 2186/10-01/1-20-02

Vidovec, 04. rujna 2020.

 **SKRAĆENI ZAPISNIK**

**s 24. sjednice Općinskog vijeća Općine Vidovec, održane dana**

**04. rujna 2020. godine (petak)**

**u prostorijama Općine Vidovec**

Sjednica je započela u 19,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, sve djelatnice JUO Općine Vidovec kao i predstavnike medija te im zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je na sjednici prisutno 14 članova od izabranih 15 članova Općinskog vijeća Općine Vidovec te konstatirao da se sjednica Vijeća može održati i da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :** ( 14 članova Vijaća)

Zdravko Pizek, Marijo Serini, Ivan Benček, Krunoslav Bistrović, Silvija Zagorec, Edo Košić, Ljubica Hosni, Ivana Zavrtnik, David Šantek, Ines Pavleković, Stjepan Smernjak, Ivan Kušćar, Marija Cafuk, Zdravko Klopotan

**SJEDNICI NISU PRISUSTVOVALI ČLANOVI OPĆINSKOG VIJEĆA :**

Nadica Cafuk, svoj izostanak je opravdala

**PREDSJEDATELJ** : Zdravko Pizek

**OSTALI PRISUTNI :**

Bruno Hranić načelnik Općine Vidovec, Dubravko Zavrtnik zamjenik načelnika, Petra Rogina pročelnica JUO Općine Vidovec, Emina Ljubek viša stručna suradnica za opće poslove i EU fondove, Nikolina Stipan viša referentica za komunalno gospodarstvo, Mateja Novak viši stručni suradnik za financije i proračun, Andreja Peharda referent-adm. tajnica, David Bralo radio Megaton i Nebojša Kalajdžija Aktualno.hr.

**USVAJANJE SKRAĆENOG ZAPISNIKA SA 23. SJEDNICE OPĆINSKOG VIJEĆA OPĆINE VIDOVEC ODRŽANE DANA 08. lipnja 2020. GODINE ;**

Predsjednik Općinskog vijeća Zdravko Pizek :

„ Prije nego započnemo sa sjednicom, svi ste dobili skraćeni zapisnik sa prethodne sjednice, da li ima netko primjedbu ili nešto drugo. Otvaram raspravu po tom zapisniku.“

Predsjednik Općinskog vijeća Zdravko Pizek :

„Ako nema zatvaram raspravu, dajem na glasovanje. Tko je za takav skraćeni zapisnik?“

Tko je za : 13 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Skraćeni zapisnik sa 23. sjednice Općinskog vijeća Općine Vidovec usvojeni sa 13 glasova od 14 prisutnih članova Općinskog vijeća.**

**UTVRĐIVANJE DNEVNOG REDA ZA 24. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Dobili ste svi prijedlog dnevnog reda, s time da smo imali sjednicu Upravnog vijeća Dječjeg vrtića „Škrinjica“ pa bi dodali još jednu točku na dnevni red, ako će te se složiti, to je pod točkom 7. bi bilo - prijedlog Odluke o davanju prethodne suglasnosti na Statut Dječjeg vrtića „Škrinjica“. Dobili ste i materijale. Da li ima netko dopunu, ako nema dajem na glasovanje dnevni red sa predloženom točkom 7.“?

Tko je za : 13 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je dnevni red za 24. sjednicu Vijeća usvojeni, sa 13 glasova od 14 prisutnih članova Općinskog vijeća kako slijedi ;**

**D N E V N I R E D**

1. **Polugodišnji izvještaj o radu općinskog načelnika za razdoblje od 01.01. do 30.06.2020. godine,**
2. **Polugodišnji izvještaj o izvršenju Proračuna Općine Vidovec za razdoblje od 01.01. – 30.06.2020. godine ( 4 i 6 razina),**
3. **Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine,**
4. **Polugodišnji izvještaj o izvršenju financijskog Plana Dječjeg vrtića „Škrinjica“ za razdoblje 01.01.2020. – 30.06.2020. ( 4 i 6 razina),**
5. **Prijedlog Odluke o izmjenama i dopunama Odluke o osnivanju predškolske ustanove,**
6. **Prijedlog Odluke o obavljanju dimnjačarskih poslova na području Općine Vidovec,**
7. **Prijedlog Odluke o davanju prethodne suglasnosti na Statut Dječjeg vrtića „Škrinjica“**
8. **Razno.**

**Točka 1.**

**Polugodišnji izvještaj o radu općinskog načelnika za razdoblje**

**od 01.01. do 30.06.2020. godine**

Predsjednik Općinskog vijeća Zdravko Pizek :

„Prelazimo na prvu točku to je Polugodišnji izvještaj o radu općinskog načelnika za razdoblje

od 01.01. do 30.06.2020. godine. Svi ste dobili njegov izvještaj, otvaram raspravu“.

Za riječ javio se član Vijeća Zdravko Klopotan, a zatim i načelnik Bruno Hranić te ukratko podnio pojašnjenje vezano uz Polugodišnji izvještaj i odgovore na postavljena pitanja člana Vijeća Zdravka Klopotana.

U raspravu pojašnjenjem, uključila se i Emina Ljubek viši stručni suradnik za opće poslove i EU fondove i Dubravko Zavrtnik zamjenik načelnika.

Predsjednik Općinskog vijeća Zdravko Pizek :

„Hvala svima, ako više nema, dajem na glasovanje Polugodišnji izvještaj o radu načelnika“.

Tko je za : 10 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o radu općinskog načelnika za razdoblje od 01.01. do 30.06.2020. godine usvojeni sa 10 glasova od 14 prisutnih članova Općinskog vijeća.**

**Točka 2.**

**Polugodišnji izvještaj o izvršenju Proračuna Općine Vidovec za razdoblje**

**od 01.01. – 30.06.2020. godine ( 4 i 6 razina)**

Predsjednik Općinskog vijeća Zdravko Pizek :

„Druga točka Polugodišnji izvještaj o izvršenju Proračuna Općine Vidovec za razdoblje od 01.01. – 30.06.2020. godine, otvaram raspravu“.

Član Vijeća Zdravko Klopotan osvrnuo se na Polugodišnji izvještaj te postavio nekoliko pitanja na što je odgovore podnio načelnik Bruno Hranić.

Pitanje je također postavila i članica Vijeća Ines Pavleković na što je odgovor podnijela Mateja Novak viši stručni suradnik za financije i proračun.

Predsjednik Općinskog vijeća Zdravko Pizek :

„Hvala lijepa, ako više nema, zatvaram raspravu i dajem na glasovanje takav Polugodišnji izvještaj“.

Tko je za : 10 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Proračuna Općine Vidovec za razdoblje od 01.01. – 30.06.2020. godine ( 4 i 6 razina) usvojeni sa 10 glasova od 14 prisutnih članova Općinskog vijeća.**

**Točka 3.**

**Polugodišnji izvještaj o izvršenju Plana razvojnih programa Općine Vidovec**

**za razdoblje od 01. siječnja do 30. lipnja 2020. godine**

Predsjednik Općinskog vijeća Zdravko Pizek :

„Prelazimo na treću točku, a to je Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine, otvaram raspravu. Ako nema dajem ovakav izvještaj na prihvaćanje ili neprihvaćanje“.

Tko je za : 9 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine usvojeni sa 9 glasova od 14 prisutnih članova Općinskog vijeća.**

**Točka 4.**

**Polugodišnji izvještaj o izvršenju financijskog Plana Dječjeg vrtića „Škrinjica“**

**za razdoblje 01.01.2020. – 30.06.2020. ( 4 i 6 razina)**

Predsjednik Općinskog vijeća Zdravko Pizek :

„Četvrta točka je Polugodišnji izvještaj o izvršenju financijskog Plana Dječjeg vrtića „Škrinjica“

za razdoblje 01.01.2020. – 30.06.2020., otvaram raspravu, ako nema zatvaram raspravu i dajem na glasovanje“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju financijskog Plana Dječjeg vrtića „Škrinjica“ za razdoblje 01.01.2020. – 30.06.2020. ( 4 i 6 razina) usvojeni jednoglasno odnosno sa 14 glasova od 14 prisutnih članova Općinskog vijeća.**

**Točka 5.**

**Prijedlog Odluke o izmjenama i dopunama**

**Odluke o osnivanju predškolske ustanove**

Predsjednik Općinskog vijeća Zdravko Pizek :

„Peta točka je prijedlog Odluke o izmjenama i dopunama Odluke o osnivanju predškolske ustanove, otvaram raspravu, nema, zatvaram raspravu, dajem na glasovanje“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izmjenama i dopunama Odluke o osnivanju predškolske ustanove usvojena jednoglasno odnosno sa 14 glasova od 14 prisutnih članova Općinskog vijeća.**

**Točka 6.**

**Prijedlog Odluke o obavljanju dimnjačarskih poslova na**

**području Općine Vidovec**

Predsjednik Općinskog vijeća Zdravko Pizek :

„Šesta točka je prijedlog Odluke o obavljanju dimnjačarskih poslova na području Općine Vidovec, otvaram raspravu“.

U raspravi sudjelovali su : član Vijeća Stjepan Smernjak i pročelnica JUO Petra Rogina koja je podnijela pojašnjenje na postavljena pitanja člana Vijeća Stjepana Smernjak.

Predsjednik Općinskog vijeća Zdravko Pizek :

„Ima li još netko, zatvaram raspravu i dajem na glasovanje takav prijedlog“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o obavljanju dimnjačarskih poslova na području Općine Vidovec usvojena jednoglasno odnosno sa 14 glasova od 14 prisutnih članova Općinskog vijeća.**

**Točka 7.**

**Prijedlog Odluke o davanju prethodne suglasnosti**

**na Statut Dječjeg vrtića „Škrinjica“**

Predsjednik Općinskog vijeća Zdravko Pizek :

„Sedma točka je prijedlog Odluke o davanju prethodne suglasnosti na Statut Dječjeg vrtića „Škrinjica“, otvaram raspravu“.

U raspravi sudjelovali su : član Vijeća David Šantek i članica Vijeća Ines Pavleković te pročelnica JUO Petra Rogina koja je podnijela odgovore na postavljena pitanja članova Vijeća.

Predsjednik Općinskog vijeća Zdravko Pizek :

„Ako nema više za raspravu, zatvaram raspravu i dajem na glasovanje ovakav prijedlog Odluke“.

Tko je za : 12 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je Odluka o davanju prethodne suglasnosti na Statut Dječjeg vrtića „Škrinjica“ usvojena sa 12 glasova od 14 prisutnih članova Općinskog vijeća.**

**Točka 8.**

**Razno.**

**Predsjednik Općinskog vijeća Zdravko Pizek :**

„Osma točka je točka razno, otvaram raspravu“.

**Član Vijeća Zdravko Klopotan :**

„Ja imam jedan prijedlog i jedno pitanje. Ne znam koliko je načelnik i Općina upoznata sa lošim uvjetima života Zvonka Kovačić, stanuje u jednoj trošnoj kući ima jednu prostoriju, vide se pukotine, bez vode, umiva se vani, miši hodaju i bolestan je. Koliko može Općina da mu se pomogne. Ja sam bio frapirani kad sam to vidio, jer stvarno uvjeti života i tako zimu dočekati taj čovjek, maltene u centru Vidovca, da li može Općina pomoći ili barem komisija da ide to pogledati, da se razmisli da mu se na neki način pomogne. Novce ne dati i ako se bude odlučilo da mu se pomogne ili angažirati nekog građevinskog majstora ili pomoći na neki drugi način jer kakav je takav je taj čovjek mislim da zimu tako ne može dočekati.

Još imam jedno pitanje, kaj me je Kristijan Plantić pitao, da ga je komunalni uhvatio otpeljao je septičku na svoju zemlju, znači praznio je na svoju zemlju, on ga je uhvatio i poslikao i veli da je to vijeće donesle da se to ne smije, ja sam rekao da budem to na vijeću pitao, znači pražnjenje grabe na svoju zemlju jer se čovjek boji da ne bi kakvu kaznu dobio, pa bi pitao načelnika ko to ima ingerenciju za takvo pražnjenje grabe, znači čovjek je na svoje puštao on ga je poslikao i zaprijetio.“

**Predsjednik Općinskog vijeća Zdravko Pizek**

„Hvala lijepa gospodinu Klopotanu, gospodine načelniče izvolite.“

**Načelnik Bruno Hranić :**

„Što se tiče Zvonka Kovačić ja sam već kontaktirao socijalnu skrb i kaj se toga tiče čovjeku budemo pomogli kako smo i svakome pomogli i uvijek pomažemo i tu nema problema, ali i Centar za socijalnu skrb mora biti tu također uključeni. On sam živi, situacija je takva kakva je, treba vidjeti na koji način to realizirati, znamo za situaciju isto kao i kod Luksija ( Božidar Mašić), tu smo isto dosta pomagali i imamo još jednu zamolbu, ljudima smo sređivali vodovod i sanirali krovišta, plaćali struju, tako da imamo podatke što možete vidjeti, osobne podatke ne možemo van dati radi zaštite osobnih podataka ali za sve postoji dokumentacija.

Što se tiče Plantića to mi je prva informacija, moram pitati Mladena. Nekad je postojala odluka odnosno bila je intencija vijećnika da se odredi lokacija za odlaganje, službeno se ne može odrediti lokacija, sugerirano je onima koji se s time bave da se pušta odnosno prazne na parcelama vlasnika, što oni ne rade, par puta smo ih opomenuli. Sa ovim slučajem nisam upoznati, a gospodina Zvonka budemo riješili.

Još bi se samo osvrnuo kad smo spomenuli postoji zamolba Luksija ( Božidara Mašić ), dečko živi sam, otac je u staračkom domu, nepokretan, pa je moj prijedlog da mu se pomogne sa određenim iznosom od 3.000,00 kuna da mu se financira uređenje kuće iznutra“.

**Član Vijeća Marijo Serini :**

„Radi se o Zvonku Kovačić i koliko znam ima brata staratelja i mislim da je evidentiran kao socijalni slučaj. Ne znam kako to funkcionira sa bratom, slažem se da mu se pomogne, ali u vidu da se pozove majstora da se napravi što treba, novce nikako ne davati.“

**Načelnik Bruno Hranić:**

„Uvijek tako radimo, ili se kupi građevinski materijal, uvijek uzimamo kod Gregur investa ili se direktno plati izvođaču nikako nismo novce davali “.

**Emina Ljubek viša stručna suradnika za opće poslove i EU fondove :**

„Samo bi se kratko nadovezala na gospodina Zvonka Kovačić, on je naš korisnik kao samac za odvoz komunalnog otpada, mi smo mu svojevremeno pomogli jednokratnom novčanom pomoći, dolazio je kod nas eventualno nešto kopirati, dosad nije ništa tražio, može se pomoći, trebalo bi napraviti možda predračun koliko bi to koštalo da okvirno znamo, pa da za sljedeće Vijeće dobijemo neku konkretnu ponudu“.

 **Načelnik Bruno Hranić:**

„Ako mu je brat staratelj, treba pozvati brata na razgovor“.

**Predsjednik Općinskog vijeća Zdravko Pizek:**

„Treba kontaktirati sa bratom i sa njim, ako je to tak, na taj način mu pomoći, ja se potpuno slažem“.

**Predsjednik Općinskog vijeća Zdravko Pizek :**

„Dajem na glasovanje da se pomogne Zvonku Kovačić i Luksiju (Božidaru Mašić) kako je načelnik predložio. Tko je za takav prijedlog?“

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su prijedlozi jednoglasno usvojeni da se pomogne u takvim situacijama.**

**Načelnik Bruno Hranić:**

„Prijedlog da se donese odluka da se i dalje sufinancira prijevoz učenika s područja naselja Nedeljanec kao i svake godine za srednjoškolce.“

**Predsjednik Općinskog vijeća Zdravko Pizek :**

„Hvala načelniku, dajem na glasovanje, tko je za takav prijedlog“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog načelnika prihvaćeni jednoglasno.**

**Član Vijeća David Šantek :**

„Htio sam samo pitati, drugi dio Zamlače, od grabe nadalje, nema javne rasvjete već mjesec dana, pa neku informaciju o čemu se radi?“

**Načelnik Bruno Hranić:**

„Budemo pogledali i provjerit ćemo“.

**Članica Vijeća Ines Pavleković:**

„Ja imam jedno pitanje za gospodina Benčeka, cesta Domitrovec, jer to je stvarno boljka, to su takve grabe, čula sam da se spremaju i prosvjedi, u kojoj je to fazi kad bude to i drugo je malo informacija oko dječjeg vrtića kakva je sad novonastala situacija oko te javne nabave koja je nastala i kakvi su planovi oko otvorenja i dali bude kakvih problema većih oko te javne nabave oko žalbe i tog postupka“.

**Član Vijeća Ivan Benček:**

„Upravo danas je čakovečki golf prešao sve okolo, nakon koordinacije su prešli sve i bili smo prije tri tjedana kod načelnika gdje je obećano da u najkraćem roku da bude, ali treba one probe dovršiti, ako ste vidjeli i u Čakovcu se proba radi. Grabe su jedna stvar, druga stvar je da mi svi dvorišta radimo tako da voda teče nama na cestu, ne teče susjedu i dosta smo si i sami krivi da se voda skuplja. Velim danas su opet bili u obilasku, slučajno sam i ja naletio i na Tužnom su bili i sve posvud su bili i sad opet vele ne radi se ništa. Radi se na Tužnom, to je isto naše područje, to ne znači ako bager nije u Nedeljancu da se ne radi u Općini Vidovec. Bude, obećano je, čuo sam i na svoje uši kod načelnika kad je bilo i danas sam pratio što bude, sve su prošli, u Domitrovcu su bili, valjda su i pokraj vas prešli samo ih vi niste vidjeli kad su se vraćali natrag. Razgovaramo, dogovaramo, tražimo, molimo i pritišćemo“.

**Član Vijeća Stjepan Smernjak :**

„Ja sam se samo htio nadovezati na gospodina Benčeka, kako pratimo dinamički plan, dali u to imate uvid, da li se ide u okvirima, da li se zaostaje, da li se zna završetak onako kako je predviđeno“.

**Član vijeća Ivan Benček :**

„Oni su kaj se tiče metraže u planu, samo nisu u planu jer trebalo bi više napraviti glavne ceste državne ceste, to je jedino samo što su prošle godine u kolovozu za to tek dobili građevinsku dozvolu, oni su u okvirima, samo ona prava metraža nije mogla biti zbog građevinske dozvole, znači financijski su u zaostatku i one visokovrijedne poslove koje treba napraviti vidimo da dobro ide, evo sad su asfaltirali i Cargovec i idu dalje, obećano je da do kraja ove godine bude i pokraj mene završeno što znači da budu došli do kraja, za sada je rok završetka isti“.

**Načelnik Bruno Hranić :**

„Vijećnica Ines se vjerojatno referirala na ulicu Vidovečku, znamo kakvih je problema bilo tu, tri mjeseca su stajali kod mene jer su pogodili žilu od vode, pa su onda drugu žilu pogodili, sad su dovršili tri priključka, ostalo je nekih desetak priključaka, od ovog tjedna je započelo skidanje sloja završnog sloja i stavljanje novog sloja, kad se završi ide se kompletno asfaltiranje ulica, znači kroz nekih mjesec dana bi trebao biti i Šijanec i Domitrovec, znači u pojedinim ulicama ide asfaltiranje. Da se ne bi sad čudili, ide sanacija znači gdje nisu dovršili ide krpanje, a poslije ide kompletan sloj. Mislim da trebamo strpljivo, investicija je ogromna i nemamo nekih problema kako je bilo u drugim općinama“.

**Članica Vijeća Marija Cafuk :**

„Ja bi samo postavila pitanje da li imamo kakvog saznanja o početku radu dnevnog boravka u osnovnim školama. U Osnovnoj školi Vidovec najprije je bilo rečeno da kroz dva tjedna pa sad kruže informacije da će početi odmah u ponedjeljak, da li imamo baš neke službene informacije“?

**Načelnik Bruno Hranić :**

„Vrtić smo preuzeli što se tiče građevinskog dijela, on je završeni, sanirano je na četiri mjesta gdje je došlo do proboja vode, a do proboja vode je došlo jer su se huligani gore popeli i prerezali cijevi, to je sve sanirano i vrtić je kao takav preuzeti. Javna nabava je u tijeku, uložena je bila žalba i djelomično je ta žalba prihvaćena“.

**Pročelnica JUO Petra Rogina:**

„Ponovno slijedi pregled i ocjena svih ponuda znači krajem sljedećeg tjedna bi se trebala donijeti odluka o odabiru, a ugovor o sklapanju sa ponuditeljem Forma krajem ovoga mjeseca“.

**Članica Vijeća Ljubica Hosni:**

„Planirano otvaranje vas je još pitala“.

**Načelnik Bruno Hranić:**

„Znači dobavljač ima 50 dana da opremi vrtić, kada opremi vrtić, nakon toga mi možemo pustiti vrtić u rad“.

Što se tiče pitanja gospođe Marije, mi imamo zaposlena četiri učitelja koje mi financiramo isključivo iz našeg proračuna, 550.000,00 kn godišnje dajemo za plaće, opremili smo učionice sa potrebnom opremom, preko 30.000,00 kn dali smo školama novce, čujem da je Tužno kompletno sve riješeno, a Vidovec opet ništa.

Što se tiče održavanja produženog boravka to je u ingerenciji škola, produženi boravak će se odvijati dalje, dali smo si dosta truda, nijedna općina nema zaposlene u stalnom radnom odnosu učitelja. Znači zaposlena su četiri učitelja, tri su učiteljice s našeg područja, dodatno smo dali školama novce za opremanje učionice, Tužno je kompletno sve nabavilo, koliko čujem od učiteljica Vidovec ne, navodno su sad ofarbali učionicu, kontaktirali smo i ravnatelja. Na inicijativu Davida, prebacili smo 21.000,00 kn za uređenje igrališta koje dan danas nije uređeno i poslani je dopis ravnatelju da se očituje. Znači ne može se pričati da Općina ne daje novce nego je isključivo u ingerenciji ravnatelja“.

**Članica Vijeća Ines Pavleković:**

„Nutra je plijesan, cijelo vrijeme govorim i ništa i prehrana i djeca su gladna, nisam samo ja ima tu i drugih“.

**Zamjenik načelnika Dubravko Zavrtnik :**

„ Evo samo da vam velim da je prije nekih tjedan dana gospodin Vugrin sazvao Stožer civilne zaštite na nivou Županije sa svim načelnicima općinskih stožera i tamo je bilo rečeno da je Županija donijela odluku da nema dva tjedna produženog boravka u svim školama. Postavio sam pitanje zbog čega je odluka generalna zašto ne naprave serijski kad vide gdje je kakva situacija, gdje je rečeno da je to odluka i da ne mogu tumačiti, zasad ne znam ako su nešto promijenili ali takav je zaključak Županije kao osnivača.

Još sam htio reći da smo dnevno na terenu, što se tiče izgradnje kanalizacije, na sve primjedbe naših ljudi reagirali ili idem ja sa gospodinom Benčekom ili ide komunalni redar sa mnom ili ide načelnik sam. Obavještavali smo poslovođu gospodina Okrešu o svim primjedbama i koliko su mogli i bili u mogućnosti izlazili su na teren i sanirali postojeće probleme koji su se pojavili na našem području.

Što se tiče tih situacija, u svim ulicama su bili identični problemi ili su bile grabe ili nije bilo navrijeme zatrpano ili su nastale grabe nakon zatrpavanja, ali koliko su ljudi bili u mogućnosti i koliko su tehnički uvjeti dozvoljavali Tegra je izlazila u susret i nikad se nisu okrenuli od tih problema“.

**Načelnik Bruno Hranić:**

„Znate da smo dali potpore našim poduzetnicima, imamo zahtjev obrta Slastice Karmel, nije se javila na javni natječaj pa je prijedlog da se isplati 3.000,00 kuna novčane pomoći i obrtu Slastice Karmel, vlasnice Karmele Kučko iz Prekna, Prekno 4b, koji je isto bioprivremeno zatvoren zbog situacije vezane uz pandemiju COVID-19“.

**Predsjednik Općinskog vijeća Zdravko Pizek :**

„Tko je za takav prijedlog?“

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o dodjeli novčane pomoći prihvaćen jednoglasno.**

**Načelnik Bruno Hranić:**

„Jedna zamolba prema Ribičkom društvu, imate 10.000,00 kuna rezervirano u proračunu za uređenje ribičkog društva, niste još podnijeli nikakav predračun, ni inicijativu da se nešto napravi, da se ta sredstva iskoriste i još jedna zamolba prema Vama od strane mještana prema Ribičkom društvu, da se otvori ograda od Ribičkog društva, to je javni prostor, ljudi se tamo šeću i ne mogu djecu otpeljati na njihaljke i sve ostalo. Pozivam Ribolovno društvo da se ograda otvori jer nije privatno društvo“.

**Član Vijeća Zdravko Klopotan :**

„Što se tiče otvaranja ograde, nutra ulaze psi, nutra ulaze s cisternom, bacaju papire i flašice kad se šečeju, sa mrežama su hodali unutra, može netko i otrov baciti, svašta smo našli, dva puta smo imali provalu, dobro znaš što su sve napravili i zbog toga je zatvoreno tamo, a osim toga dogovorili smo proračunom 70.000,00 kuna sada je 10.000,00 kuna. Ne znam što mogu sa 10.000,00 kuna napraviti, ja ću dati upravnom odboru da odluče što će sa tih 10.000,00 kuna. Mi imamo koncesiju Ministarstva ribarstva nad 4ha površine prema tome dužni smo se brinuti prema planu i programu svake godine. Prema tome objekat je tako deklarirani prema Ministarstvu i on je zatvoreni samo zbog nereda, nije to samo tako otvoriti, nitko to ne čisti, mi to čistimo, mi kosimo, a to sve košta i ograda će biti do daljnjega zatvoreni“.

**Član Vijeća Stjepan Smernjak :**

„Ja bi se samo nadovezao na sve one informacije i hvala svima na trudu koji su tumačili o izvođenju kanalizacijskog sustava, međutim mislim da je to kapitalni objekat o kojem bi trebalo se postaviti ozbiljnije. Ja bi vas molio za drugu sjednicu malo se pripremite i dajte ljudima informacije, pišite po novinama, idite na radio Megaton, odgovorite ljudima, ljudi ne znaju o čemu se radi zato imamo problema na terenu“.

**Načelnik Bruno Hranić:**

„Mislim da je sve konkretno rečeno da se rokova drže, komuniciramo, kolegije održavamo i sve ide svojim tijekom“.

**Član Vijeća Krunoslav Bistrović:**

„Evo ja sam baš pročitao za prve i druge razrede su donesli odluku da bude produženi boravak valjda budu i naši tako odluči, a drugo mi smo rekli i kod proračuna srezali samo ZŠU samo u ovom dijelu i ja se nadam da se bude taj proračun napunio i da bude isplaćeni puni iznos da budu svi sretni i zadovoljni“.

**Članica Vijeća Ljubica Hosni :**

„Pitanje pročelnici ili načelniku, ako ja dobro čitam papire, a mislim da čitam, ne znam ali htjela bi si potvrditi, razlika plaće koja je isplaćena u odnosu za prošlu godinu mislim da je uvelike odnosno da isključivo utječe zapošljavanje učiteljica u dnevnom boravku, koje se plaće isplaćuju, nije li to povezano s time, kako se knjiži?“

**Viši stručni suradnik za financije i proračun Mateja Novak :**

„Ne, sredstva za produženi boravak prebacujemo školama, škola isplaćuje plaću i knjiži se kao pomoć proračunskom korisniku, Osnovna škola Vidovec i Osnovna škola Tužno – produženi boravak. Na našem kontu iskazane su plaće općine i vrtića“.

Nakon rasprave predsjednik Općinskog vijeća Zdravko Pizek zatvorio je 24. sjednicu Općinskog vijeća Općine Vidovec u 20 sati i 15 minuta.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda